**NORSK PALLIATIV FORENING (NPF)**

**STYRETS ÅRSAPPORT 2012-2014**

Nåværende styre har sittet siden valget på Generalforsamlingen i Oslo, 20 september 2012.

**Styret:**

Bodil Husby, **leder** sosionom/familieterapeut Oslo
Øyunn Granerud**, sekretær** psykiatrisk sykepleier Oslo
Eli Horn Kjøren sykepleier Bodø

Martina Tønnies lege/kirurg Vesterålen
Anne Hirsch sykehusdiakon Trondheim
Georg Bollig lege/forsker Bergen/Slesvig
Margrethe Ødegaard lege Oslo
Geir Andvik kreftsykepleier Førde
Torunn Åkra fysioterapeut Bergen

**Vara**:
Anette Ester lege Hyllestad
Mari Helene Kårstad ernæringsfysiolog Bergen
Elisabeth Strand ergoterapeut Oslo
Bjørn Egil Watsend prest Oslo

Eva Engebrigtsen palliativ sykepleier Bærum

**Endringer i styreperioden:**
Margrethe Ødegaard gikk ut av styret høsten - 13. Anette Ester rykket inn i styret.

Eli Horn Kjøren gikk ut av styret i mars – 13 og ble erstattet av vara Eva S. Engebrigtsen. Hun overtok også sekretærvervet i mars-14 for Øyunn Granerud.

Styret mottar ikke honorar.

**Som regnskapsfører bruker NPF:**Sparebank 1 Regnskapshuset, avd. Røros, Tollef Bredalsv.13, 7274 Røros. Dette er samme regnskapskontor som i forrige periode, det er bare endret i forhold til navn og eierstruktur.

NPF er registrert i Enhetsregisteret i Brønnøysund.

**Medlemmer:**

Pr. 1 juni 2014 er medlemstallet på 568. Kontingenten er på kr. 450,- pr.år. Medlemmene får bladet «OMSORG» fire ganger i året.

Foreningen har en hjemmeside [www.palliativ.org](http://www.palliativ.org/). Det arbeides med å fornye hjemmesiden og ny logo lanseres i forbindelse med landskonferansen i palliasjon i Trondheim 17-19 september 2014.
Vi benytter en ekstern datakyndig til å bistå med nettsiden.

**Styremøter:**

Det har i perioden vært avholdt 4 styremøter:
6 desember 2012: Oslo Airport – konstituerende møte med nytt styre
14 april 2013: Styremøte i Kristiansund i forbindelse med lokal fagkonferanse
31 oktober 2013: Styremøte i Aalborg i forbindelse med nordisk møte
13-14 mars 2014: Styremøte/seminar på Gardermoen.

**Andre møter:**Møte i Aalborg 1-2 nov – samarbeidsmøte med Foreningen for Palliativ Indsats i Danmark.
Formål: å gjenoppta et nordisk samarbeid som har ligget nede noen år.
**Tema på møtet**:
Presentasjon av de to foreningers arbeid. Drøfte muligheter og områder for samarbeid fremover.
Hospice – dele kunnskap og erfaringer. Det ble avholdt et besøk på Kamillianer Gaardens hospice og fagmøte med palliativt team ved hospicet.
Presentasjon av et «Siste-hjelpskurs», etter initiativ fra NPF ved Georg Bollig.

**Resultat:**
Referat fra møtet er presentert i Omsorg
Arrangere felles nordisk konferanse i 2018
Samarbeid om «Siste-hjelpskurset»- Arbeidsgruppe nedsatt og arbeidet er godt i gang, det er avholdt flere møte i arbeidsgruppen og kurset skal kjøre piloter høsten 2014.

**Dialogmøter mellom Hospiceforum Norge, JLOB (Ja til lindrende enhet for barn), NFPM og NPF:**Det er avholdt to møter hhv 4. november 2013 og 22. januar 2014, begge møtene holdt i Oslo.
To representanter fra de fire foreningene møtte.
Formål: Gjensidig informasjon om de respektive foreningenes arbeid. Drøfte felles saker av interesse og samarbeide om enkeltsaker der det er ønskelig.

**Samarbeid mellom NFPM og NPF:**Disse to fagorganisasjonene samarbeider om Landskonferansen i palliasjon som avholdes hvert andre år. Det er en fordeling av ansvar med 50/50.
Det etableres i tillegg en lokal komite med utspring i Kompetansesenter for lindrende behandling i aktuelle nedslagsfelt for konferansen.

NFPM og NPF har besluttet å utvide sitt samarbeid utover å arrangere Landskonferanse. Lederne i de to foreningene skal ha tett kontakt i form av møter og telefonmøter. Ved behov kan det arrangeres felles styremøte.

**Lokal fagkonferanse:**

Det ble avholdt en lokal fagkonferanse i Kristiansund 15-16 april 2013. Styremedlemmene i NPF var ansvarlig for foredrag og faglig innhold og arrangementet i sin helhet. Lokale innslag fra fagfolk og i tillegg bistand med rekruttering av deltakere og det praktiske rundt arrangementet.
Det var ca 90 deltakere på konferansen.

**Formål:**
- Bidra til økt kompetanse på palliasjon blant helsearbeidere rundt i landet.
- Bidra med å skape en møteplass for erfarings- og kompetanseutvikling
- Gi NPFs medlemmer bedre kjennskap til foreningens arbeid.

**Andre aktiviteter:**

Anne Hirsch og Georg Bollig deltok i EAPC-konferansen i Praha i 2013.

Bodil Husby deltok i Nordisk hospicekonferanse i København 20.- 23. mai 2014.

Gitt høringsinnspill til «Lindrende sedering i livets sluttfase»

Geir Andvik er NPFs representant i referansegruppe i regi av Helsedirektoratet ang. «Tilbudet til personer med behov for lindrende behandling og omsorg ved livets slutt.» Det er avholdt et møte 19. mai 2014. Arbeidet er i gang og sluttføres i desember 2014.

Arbeidet med å fornye nettsiden og utarbeidelse av ny logo.

**Landskonferansen 2014:**

Årets forberedelser til Jubileums/landskonferansen i Trondheim 17-19 september har hatt stor prioritet. Det er avholdt flere møter i hovedkomiteen hvor styret har fire representanter.
I hovedkomiteen deltar Bodil Husby, Georg Bollig, Anne Hirsch, Øyunn Granerud. I mars 2014 gikk Øyunn Granerud ut og Eva Engebrigtsen gikk inn. NPF har delt ledelse med NFPM i komiteen og har sekretariatfunksjonen.

Styret i NPF

Bodil Husby

leder